CELEX: 62012TN0576
Language: el
Date: 2012-12-31 00:00:00
Title: Υπόθεση T-576/12: Προσφυγή της 31ης Δεκεμβρίου 2012 — Łaszkiewicz κατά ΓΕΕΑ — Capital Safety Group EMEA (PROTEKT)

13.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/27
            
         Προσφυγή της 31ης Δεκεμβρίου 2012 — Łaszkiewicz κατά ΓΕΕΑ — Capital Safety Group EMEA (PROTEKT)
   (Υπόθεση T-576/12)
   2013/C 108/71
   Γλώσσα του δικογράφου της προσφυγής: η πολωνική
   
      Διάδικοι
   
   
      Προσφεύγων: Grzegorz Łaszkiewicz (Łódź, Πολωνία) (εκπρόσωπος: J. Gwiazdowska, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Capital Safety Group EMEA, SAS (Carros Cedex, Γαλλία)
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει στο σύνολό της την από 24 Οκτώβριο 2012 απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς, στην υπόθεση R 700/2011-4·
            
         
               —
            
            
               να εκδώσει οριστική απόφαση –εφόσον είναι δυνατό βάσει της καταστάσεως της διαδικασίας– και ως εκ τούτου να επιτρέψει την καταχώριση της αιτήσεως κοινοτικού σήματος αριθ. 8478331·
            
         
               —
            
            
               επικουρικώς –εφόσον είναι δυνατό βάσει της καταστάσεως της διαδικασίας– να αναπέμψει την υπόθεση προς επανεξέταση, σύμφωνα με τα δεσμευτικά κριτήρια που θα καθορίσει το Γενικό Δικαστήριο στο τέταρτο τμήμα προσφυγών·
            
         
               —
            
            
               να καταδικάσει το Γραφείο Εναρμονίσεως στο πλαίσιο της Εσωτερικής Αγοράς στα δικαστικά έξοδα, περιλαμβανομένων των εξόδων του προσφεύγοντος κατά τη διαδικασία ενώπιον του τμήματος προσφυγών και του τμήματος ανακοπών του ΓΕΕΑ·
            
         
               —
            
            
               να διατάξει τη διεξαγωγή των αποδείξεων που ζητούνται με το δικόγραφο της προσφυγής·
            
         
               —
            
            
               να διατάξει τη διεξαγωγή διαδικασίας εγγράφως και να ορίσει την πολωνική ως γλώσσα διαδικασίας.
            
         
      Λόγοι και κύρια επιχειρήματα
   
   
      Αιτών την καταχώριση του κοινοτικού σήματος: Ο προσφεύγων
   
      Σήμα προς καταχώριση: Εικονιστικό σήμα με το λεκτικό στοιχείο «protekt» για προϊόντα των κλάσεων 6, 7, 9, 22 και 25 — Αίτηση καταχωρίσεως αριθ. 008478331
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Capital Safety Group EMEA, SAS
   
      Αντιταχθέν σήμα ή σημείο: Κοινοτικό σήμα Protecta, που έχει καταχωριστεί για προϊόντα των κλάσεων 6, 7 και 9.
   
      Απόφαση του τμήματος ανακοπών: Μερική αποδοχή της ανακοπής
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι:
   
   
               —
            
            
               παράβαση του άρθρου 8, παράγραφος 1, στοιχείο β', κανονισμού. 207/2009·
            
         
               —
            
            
               παράβαση των άρθρων 75 και 76 του κανονισμού 207/2009 και των άρθρων 50 και 52 του κανονισμού 2868/95 της Επιτροπής.